  Анжелика Тихонова корреспондент Вавож черкогуртын Ува шурез чылкытатон чаклэмлэсь ӝоггес мынэ. Ужъёсты 2022-тӥ арын быдтыны кулэ вал, но подрядчик вазьгес йылпумъяны дась луэмзэ вераз. Со сярысь Россиысь ву ванёсъя федерал агентстволэн пресс-службаез ивортӥз. Ужъёс мыло-кыдо мыно. 2021-тӥ ар пумозь валтӥсь люкетсэ йылпумъяны чаклало – шурлэн пыдсысьтыз сумедэз утялтыны, котырзэ писпуослэсь но куакъёслэсь чылкытатыны. Оглом 4,4 иськемзэ умоятыны луоз. Озьы шурлэн экологи ӟечлыкез будоз, озьы ик азьланяз интывылэз умой карыны луонлык кылдоз Александр Михайлов, Россиысь ву ванёсъя федерал агентстволэн Камлэн бассейнысьтыз вуосъя управлениезлэн кивалтӥсез2017-2018 аръёсы нырысетӥ ужъёсты быдэстӥзы, соку Ува шурысь ӵыпетэз тупатӥзы. Солы луыса 169 миллион манет тыр усьтыны быгатӥсь шуг-секытъёсты палэнтӥзы. Кыкетӥ люкетэз - «Экология» йӧскалык ӵектос ӧрзэ сузян - 2019-тӥ арыкутскиз, Али шурлэн ярдуръёсаз люкаськем сюез полигонэ потто. Выль люкетаз пульпопровод пуктыны «трассаос» лэсьто. Озьы ик ӧраз усем писпуосты утялто. «Сохранение уникальных водных объектов» федерал ӵектос улсын федерал агентство 72 миллион манет висъяз. Пусъём, Вавожын Ува шур кузя 5,5 сюрслэсь трос адями улэ. Шурлэн югдурез калыкез сюлмаськытылӥз – отын чорыгъёс тросэн кулылӥзы. Ӧрзэ писпуос но куакъёс басьтӥзы, пыдсаз зӧк сӥен сумед люкаськиз. Озьы лазегомем но умой шунась шурын вутурынъёс йылӥзы. Соин сэрен ву каллен бызьыны ӧдъяз но ассэ ачиз чылкытатыны секыт луиз. Тодэ вайытом, Можга ёросын 10 сюрс кызъёс мерттӥзы.  Тегъёс: Вавож Экология Удмуртия шуръёс  